2018. gada Noteikumi Nr.

Rīgā (prot. Nr.   .§)

**Noteikumi par valsts budžeta mērķdotāciju sociālo darbinieku darbam ar ģimenēm un bērniem piemaksai pie mēnešalgas 2018.gadā**

Izdoti saskaņā ar [Sociālo pakalpojumu un sociālās   
palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [13.panta](https://likumi.lv/ta/id/68488-socialo-pakalpojumu-un-socialas-palidzibas-likums#p13) pirmās daļas 9.punktu

**I.Vispārīgie jautājumi**

1. Noteikumi nosaka valsts nodrošinātā atbalsta profesionāla sociālā darba ieviešanai un attīstībai pašvaldībās 2018.gadā veidu, apjomu un nosacījumus tā saņemšanai un kārtību, kādā pašvaldības sniedz pārskatu par valsts budžeta mērķdotācijas izlietojumu.
2. Profesionāla sociālā darba attīstību pašvaldībās laika periodā no 2018.gada 1.janvāra līdz 2018.gada 31.decembrim nodrošina ar valsts mērķdotāciju - piemaksu pie mēneš­algas par personīgo ieguldījumu (ieskaitot darba devēja valsts sociālās apdrošināšanas obligātās iemaksas par šīm piemaksām) (turpmāk – mērķdotācija) tiem sociālajiem darbiniekiem, kuri ir darba tiesiskajās attiecībās ar attiecīgo pašvaldības domi vai sociālo dienestu un kuri strādā ar ģimenēm un bērniem pašvaldību sociālajos dienestos (turpmāk – sociālie darbinieki). Mērķdotāciju sadala atbilstoši likumā „Par valsts budžetu 2018. gadam” piešķirtajai apropriācijai.
3. Mērķdotācija paredzēta piemaksām sociālajiem darbiniekiem, kuriem ir atbilstoša sociālā darbinieka izglītība un kvalifikācija un kuri atbilst šādām prasībām:
   1. patlaban un vismaz vienu gadu pēdējo trīs gadu laikā ir veikuši sociālo darbu ar ģimenēm un bērniem, izmantojot sociālā darba metodes;
   2. pēdējo piecu gadu laikā ir saņēmuši apliecinājumu par zināšanu apguvi bērnu tiesību aizsardzības jomā atbilstoši normatīvajiem aktiem par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu.
4. Mērķdotāciju piešķir pašvaldībai vai sociālajam dienestam (turpmāk - mērķdotācijas saņēmējs) atbilstoši sociālo darbinieku, kuri atbilst šo noteikumu 3.punktā minētajām prasībām, skaitam un proporcionāli sociālo darbinieku plānotajām darba stundām darbā ar ģimenēm un bērniem.
5. Mērķdotācijas saņēmējs mērķdotācijas saņemšanai un izdevumu veikšanai atver jaunu vai norāda esošu kontu Valsts kasē.

**II. Mērķdotācijas pieprasīšana, apmēra aprēķināšana**

1. Mērķdotācijas saņēmējs līdz 2018.gada 10.janvārim, izmantojot Valsts kases informācijas sistēmu "Ministriju, centrālo valsts iestāžu un pašvaldību budžeta pārskatu informācijas sistēma" (turpmāk – ePārskati), iesniedz mērķdotācijas pieprasījumu par sociālajiem darbiniekiem, kuri strādā ar ģimenēm un bērniem (1.pielikums) atbilstoši personāla sarakstam.
2. Ja uz pieprasījuma iesniegšanas laiku sociālajā dienestā ir vakance uz sociālā darbinieka, kurš strādā ar ģimenēm un bērniem, amata vietu un to paredzēts aizpildīt, tad pieprasījumā pie sociālo darbinieku skaita nepieciešams uzrādīt arī vakanto amata vietu.
3. Labklājības ministrija (turpmāk–ministrija) desmit darba dienu laikā aprēķina mērķdotācijas apmēru katram mērķdotācijas saņēmējam pirmajam, otrajam, trešajam un ceturtajam 2018.gada ceturksnim, pamatojoties uz pieprasījumā norādīto informāciju, un atbilstoši likumā „Par valsts budžetu 2018.gadam” mērķdotācijai paredzētajam līdzekļu apmēram.
4. Informāciju par aprēķināto mērķdotācijas apmēru un noteikto piemaksas apmēru sociālajam darbiniekam par vienu darba stundu mērķdotācijas saņēmējs var iegūt ePārskatu sistēmā.
5. Ja ir notikušas izmaiņas un ir nepieciešams precizēt pieprasījumu, mērķdotācijas saņēmējs līdz 2018.gada 10.oktobrim iesniedz aktuālo mērķdotācijas pieprasījumu par sociālajiem darbiniekiem (1.pielikums).
6. Saņemot šo noteikumu 10.punktā minēto aktuālo pieprasījumu, ministrija aprēķina mērķdotācijas apmēru 2018.gada ceturtajam ceturksnim un veic pārrēķinu par pirmo, otro un trešo ceturksni, ņemot vērā mērķdotācijas saņēmējam pirmajā, otrajā un trešajā ceturksnī faktiski pārskaitīto finansējumu.
7. Aprēķinot mērķdotācijas apmēru ceturtajam ceturksnim, ministrija atbilstoši likumā „Par valsts budžetu 2018.gadam” mērķdotācijām paredzēto un izlietoto līdzekļu apmēram nepieciešamības gadījumā precizē piemaksas apmēru stundā.
8. Par pirmo ceturksni ministrija mērķdotāciju pārskaita līdz 2018.gada 30.janvārim, par otro ceturksni līdz 2018.gada 30.aprīlim, par trešo ceturksni līdz 2018.gada 30.jūlijam un par ceturto ceturksni līdz 2018.gada 30.oktobrim.
9. Gadījumos, kad sociālajam darbiniekam darba samaksa aprēķināma no vidējās izpeļņas (atvaļinājums, darba nespēja) par periodu, kurā bija noteikta piemaksa, no mērķdotācijas sedzami vidējās izpeļņas pieauguma izdevumi, kas veidojušies no šajā periodā aprēķinātās piemaksas. Aprēķinātā summa tiek uzrādīta pārskatāpar mērķdotācijas izlietojumu pašvaldību sociālajiem darbiniekiem, kuri strādā ar ģimenēm un bērniem par mērķdotācijas izlietojumu pašvaldību sociālajiem darbiniekiem, kuri strādā ar ģimenēm un bērniem (turpmāk – pārskats) (2.pielikums). Minētos izdevumus ministrija kompensē līdz 2018. gada 31.decembrim.
10. Ja mērķdotācijas saņēmējam izveidojies mērķdotācijas līdzekļu atlikums par 2018.gadu, mērķdotācijas saņēmējs neizlietoto finansējumu līdz 2019.gada 10.janvārim pārskaita ministrijai uz norādīto norjā ceturksnīotācijas izli kontu, ieskaitīšanai valsts pamatbudžeta ieņēmumos.

**III. Mērķdotācijas izlietošanas uzraudzība un izmaksu pārtraukšana**

1. Atbilstoši ministrijas aprēķinātajam mērķdotācijas apmēram mērķdotācijas saņēmējs nodrošina sociālajam darbiniekam piemaksu pie mēnešalgas atbilstoši faktiski nostrādātajam laikam darbā ar ģimeni un bērniem, kā arī veic darba devēja valsts sociālās apdrošināšanas obligātās iemaksas par piemaksas summu.
2. Mērķdotācijas saņēmējs, izmantojot ePārskatu sistēmu, reizi ceturksnī (līdz ceturksnim sekojošā mēneša 10.datumam) iesniedz ministrijai pārskatu (2.pielikums). Ja iesniegšanas datums iekrīt brīvdienā vai svētku dienā, pārskatu iesniedz nākamajā darbdienā pēc iesniegšanas datuma”.
3. Ministrija ir tiesīga izlases kārtībā veikt kontroli par mērķdotācijai paredzēto līdzekļu izlietojumu, pieprasot mērķdotācijas saņēmējam ar mērķdotācijas līdzekļu izlietojumu saistītos dokumentus un informāciju.
4. Mērķdotāciju, kas nav izlietota atbilstoši paredzētajam mērķim, ministrija ietur no nākamajā ceturksnī mērķdotācijas saņēmējam paredzētajiem līdzekļiem vai lūdz pašvaldību 10 darbdienu laikā no ministrijas vēstules par atmaksas pieprasījumu saņemšanas atmaksāt līdz 2018.gada 31.decembrim nepamatoti izlietotos līdzekļus un, ja nepamatoti izmaksātos mērķdotācijas līdzekļus konstatē pēc 2018.gada 31.decembra, mērķdotācijas saņēmējs tos viena mēneša laikā pārskaita ministrijai ieskaitīšanai valsts pamatbudžeta ieņēmumos.
5. Iepriekšējo periodu uzskaites kļūdas, neprecizitātes un grāmatvedības uzskaites kārtības maiņas ietekmi norāda kā pārskata perioda ieņēmumu un izdevumu korekcijas.
6. Ja mērķdotācijas saņēmēja faktiskās sociālajam darbiniekam izmaksātās piemaksas, kā arī darba devēja valsts sociālās apdrošināšanas obligāto iemaksu izdevumi ir lielāki nekā 2018.gada ceturtajā ceturksnī pārskaitītais mērķdotācijas finansējums, ministrija tos nekompensē.

**IV. Noslēguma jautājums**

1. Atzīt par spēku zaudējušiem Ministru kabineta 2009.gada 26.maija noteikumus Nr.484 “Noteikumi par valsts mērķdotāciju apmēru un nosacījumiem sociālo darbinieku amatalgu paaugstināšanai” – (Latvijas Vēstnesis, 2009, 89.nr.; 2012, 194.nr.; 2013, 251.nr.; 2014, 257.nr.; 2016, 246.nr).

Ministru prezidents M.Kučinskis

Labklājības ministra vietā veselības ministre A.Čakša

A.Jurjāne

e-pasts: [agnese.jurjane@lm.gov.lv](mailto:agnese.jurjane@lm.gov.lv)